PRITARTA

 Mokyklos tarybos

 2019 m. spalio 23 d.

 posėdžio protokolu Nr. 4

 PATVIRTINTA

 Akmenės rajono Kruopių

pagrindinės mokyklos direktoriaus

2019 m. spalio 28d. įsakymu Nr. V-119

**AKMENĖS RAJONO KRUOPIŲ PAGRINDINĖS MOKYKLOS**

**2020-2024 M. SVEIKATOS STIPRINIMO PROGRAMA**

**„SVEIKAME KŪNE PRAŽYSTA IŠMINTIS“**

**I SKYRIUS**

 **BENDROSIOS NUOSTATOS**

1. Akmenės rajono Kruopių pagrindinės mokyklos ir ikimokyklinio ugdymo skyriaus (toliau - Mokykla) Sveikatos stiprinimo veiklos programa „Sveikame kūne pražysta išmintis“ (toliau – Programa) nustato 2020-2024 mokslo metams bendruomenės sveikatos stiprinimo tikslus bei uždavinius, apibrėžia prioritetus ir priemones uždaviniams vykdyti.
2. Programa siekiama formuoti mokinių sveikos gyvensenos įgūdžius, bendromis mokytojų bei bendruomenės pastangomis kurti integruotą, visa apimančią sveikatos stiprinimo sistemą bei sveikatai palankią aplinką.
3. Programa parengta atsižvelgus į Akmenės rajono Kruopių pagrindinės mokyklos 2018-2020 m. strateginį veiklos planą, 2019-2020 mokslo metų mokyklos pradinio ir pagrindinio ugdymo planus, Bendrąją priešmokyklinio ugdymo ir ugdymo(si) programą, įstaigos ikimokyklinio ugdymo programą „Pažinimo takeliu“, įstaigos dalyvavimą sveikatos ugdymo ir stiprinimo programose ir projektuose, mokyklos bendruomenės narių poreikius.
4. Programos įgyvendinimas grindžiamas Kruopių pagrindinės mokyklos bendruomenės sutelktiniu darbu: bendradarbiavimu tarp įvairių ugdymo sričių pedagogų ir kitų specialistų, bendromis Mokyklos ir šeimos, Mokyklos ir įvairių sveikatos priežiūros ir sveikatinimo institucijų pastangomis. Sveikatingumo ugdymo programos veiklą koordinuos – sveikatos stiprinimo veiklą mokykloje organizuojanti darbo grupė. (2019-10-28 įsakymo Nr. V-122.)

**II SKYRIUS**

 **SITUACIJOS ANALIZĖ**

 Kruopių pagrindinėje mokykloje kuriama sveikatą stiprinanti ir palaikanti aplinka, į ugdymą integruojant sveikatos stiprinimo ir ligų prevencijos renginius, puoselėjant sveikatai palankią psichologinę aplinką ir formuojant saugią bei sveiką mokyklos ir jos teritorijos aplinką.

Pagrindinės ugdomosios veiklos kryptys Mokykloje:

* Ugdymas pagal ikimokyklinio, priešmokyklinio ir pagrindinio ugdymo programas.
* Vaikų sveikatos saugojimas ir stiprinimas.
* Meninės saviraiškos ir fizinio aktyvumo skatinimas.
* Bendravimas ir bendradarbiavimas su šeima ir sociokultūrine aplinka.

Ikimokyklinio ugdymo skyrius pasirinkęs sveikos gyvensenos ugdymo kryptį. Pasirinktą ugdymo kryptį puoselėti padeda Kruopių miestelio bei seniūnijos apylinkių turtingas kraštovaizdis. Skyrius įsikūręs Kruopių pagrindinės mokyklos patalpose, ekologiškai švarioje ir turtingoje gamtinėje aplinkoje.

Kruopių pagrindinės mokyklos ikimokykliniame ugdymo skyriuje vaikų sveikatinimas vyksta šiomis kryptimis:

* sveikos aplinkos kūrimas;
* gamtosauginių įgūdžių ir įpročių ugdymas;
* asmens higienos įgūdžių ir saugios gyvensenos ugdymas;
* ankstyvoji žalingų įpročių prevencija;
* sveikos mitybos pradmenų formavimas.

Įstaigą lanko 24 ikimokyklinio ir 7 priešmokyklinio amžiaus ugdytiniai, 29 pradinių klasių mokiniai ir 42 mokiniai 5-10 klasėse. Iš viso 102 ugdytiniai nuo 2 iki 16 m. amžiaus. Įstaiga teikia ikimokyklinio, priešmokyklinio, pradinio ir pagrindinio vaikų ugdymo, maitinimo, poilsio (dienos miego) paslaugas. Ikimokyklinio ugdymo skyriaus darbo laiko trukmė 10 val. (nuo 730-1730 val.). Mokykloje veikia pailginta mokymosi darbo grupė, kurią kasdien lanko 27 mokiniai. Dauguma Mokyklą lankančių vaikų auga palankioje socialinėje aplinkoje. Dalis vaikų gyvena šeimose, patiriančiose socialinę atskirtį, gaunančiose socialinę paramą, daugiavaikėse šeimose.

Sukomplektuotos 1 ikimokyklinio ir 1 priešmokyklinio amžiaus grupės, 4 pradinio ir 6 pagrindinio ugdymo klasės. Vaikai turintys specialiųjų ugdymosi poreikių, pedagoginės psichologinės tarnybos (toliau PPT) sprendimu, ikimokyklinio amžiaus grupėse ir pradinio bei pagrindinio ugdymo klasėse ugdomi integruotai. Kalbos ir komunikacijos sutrikimų turintiems vaikams pagalbą teikia logopedas.

Kruopių pagrindinės mokyklos ikimokykliniame ugdymo skyriuje didelis dėmesys skiriamas saugios, patrauklios, vaikų fizinį aktyvumą skatinančios aplinkos kūrimui, grupių ir kitų edukacinių erdvių turtinimui. Fizinio ugdymo valandėlės vyksta po 2 kartus savaitėje mokyklos sporto salėje. Sportinės pramogos, rytinė mankšta šiltuoju metų laiku persikelia į kiemelį. Sportinis inventorius atnaujinamas ir papildomas panaudojant mokinio krepšelio ir kitas lėšas. Grupių erdvės taip pat papildomos priemonėmis judrios veiklos skatinimui. Prižiūrimi ir, bendradarbiaujant su socialiniais partneriais, pagal galimybes atnaujinami lauko žaidimų aikštelių įrengimai, skirti vaikų judėjimo poreikio tenkinimui. Pedagogai rengia ilgalaikius ir trumpalaikius vaikų sveikos gyvensenos ugdymo ir sveikatinimo projektus, organizuojamos ekskursijos prie vandens telkinių, į priešgaisrinę gelbėjimo tarnybą, vyksta susitikimai su policijos pareigūnais. Ikimokykliniame ugdymo skyriuje didelis dėmesys skiriamas tinkamam vaikų maitinimui. Nuolat sekama maisto produktų kokybė, derinami ir koreguojami kiekvieno sezono valgiaraščiai, kad vaikai gautų kuo įvairesnį ir kokybiškesnį maistą.

Akmenės rajono Kruopių pagrindinė mokykla bendradarbiauja su Akmenės rajono savivaldybės visuomenės sveikatos biuru, Akmenės rajono paramos šeimai centru, Akmenės r., Ventos Švč. Mergelės Marijos Nekalto Prasidėjimo parapijos vaikų dienos centru ir kitomis mokinių sveikata besirūpinančiomis įstaigomis. Buvo organizuoti profesionalių lektorių vedami sveikatos užsiėmimai mokiniams, kitiems bendruomenės nariams. Mokykloje organizuojami įvairūs sveikos gyvensenos renginiai visai bendruomenei.

Tėvų ir mokyklos bendruomenės narių grupės aktyviai dalyvauja Akmenės rajono paramos šeimai centro organizuojamuose „Pozityvios tėvystės“ seminarų ciklo mokymuose. Paskaitos skirtos mokykloje besimokančių vaikų tėvų tėvystės įgūdžių lavinimui ir šeimos psichologinės sveikatos stiprinimui.

Mokykla dalyvauja Akmenės rajono savivaldybės gyventojų sveikatos saugojimo ir stiprinimo, ligų prevencijos projekte, kurio tikslas – pagerinti Akmenės rajono savivaldybės gyventojų sveikatos raštingumą bei suformuoti pozityvius sveikos gyvensenos principus. Mokiniams, mokytojams, Kruopių miestelio bendruomenės nariams 2019 m. vyko paskaitos „Vėžio profilaktika“, „Galvos smegenų kraujotaka ir kraujotakos sutrikimai“, „Burnos higiena“.

Įstaigoje vykdoma paramos programa „Vaisių ir daržovių bei pieno ir pieno produktų vartojimo skatinimo vaikų ugdymo įstaigose“.

Mokyklos ugdytiniai yra ugdomi pagal:

* Bendrąją priešmokyklinio ugdymo ir ugdymo(si) programą.
* Ikimokyklinio ugdymo programą „Pažinimo takeliu“.
* Pradinio ugdymo bendrąją programą (2008 m.).
* Gyvenimo įgūdžių programą.
* Alkoholio, tabako ir kitų psichiką veikiančių medžiagų vartojimo prevencijos.
* Sveikatos ir lytiškumo ugdymo bei rengimo šeimai bendrosios programos.

Mokykla nuo 2017 m. dalyvauja projekte „SAUGIOS APLINKOS MOKYKLOJE KŪRIMAS II“. Projekto tikslas – kurti ir palaikyti saugią aplinką mokykloje, sudarant palankias sąlygas mokinių asmenybės ugdymuisi, akademinių pasiekimų gerinimui, mažinant socialinę atskirtį bei sprendžiant iškritimo iš mokyklos problemą. Projekto lėšomis finansuojama LIONS QUEST 5-8 klasių programa ,,Paauglystės kryžkelės”.

Mokykloje organizuojamas neformalusis vaikų švietimas. Veikia sporto neformaliojo švietimo, šokių, meninio ugdymo ir kiti saviraiškos užsiėmimai.

Integruotas mokymasis sistemingai, 2-3 k. per mėnesį, organizuojamas parkuose, išvykose, kitose pasirenkamose edukacinėse erdvėse. Didelis dėmesys skiriamas patiriminiam mokinių ugdymui(si), tėvų švietimui ir įtraukimui į mokyklos kultūros puoselėjimą. Įstaigoje didelis dėmesys skiriamas saugios, patrauklios, vaikų fizinį aktyvumą skatinančios aplinkos kūrimui, klasių ir kitų edukacinių erdvių turtinimui. Pagal poreikį ir galimybes nuolat atnaujinamas ir papildomas sportinis inventorius, kuriamos naujos ugdytinių aktyvumą ir sveikatinimą skatinančios erdvės. Mokykla 2017-2020 m. yra užsakovas vykdant Akmenės rajono savivaldybės finansuojamą projektą „Kruopių seniūnijos Kruopių miestelio viešosios sporto infrastruktūros sutvarkymas“. Projekto vertė -125000 eur. Projektas sėkmingai įgyvendintas - Mokyklos teritorijoje įrengtos vaikų poilsio ir žaidimų aikštelės. Atlikta sporto aikštelės rekonstrukcija: bėgimo takų dangos įrengimas, daugiafunkcinės aikštelės įrengimas su krepšinio ir teniso stovais, aikštelės aptvėrimas, lauko treniruoklių įrengimas.2019 m. atnaujintas modernus sporto aikštynas.

Mokykla yra sukaupusi mokinių sveikatos puoselėjimo ir saugojimo įgūdžių ugdymo patirtį. Nuo 2012 m. kasmet dalyvaujama Akmenės rajono savivaldybės visuomenės sveikatos rėmimo specialiosios programos priemonių projektų finansavimo atrankos konkursuose:

1. **„Sporto ir poilsio zonos įrengimas kruopių pagrindinėje mokykloje“.** (2017 m.). ***Tikslas*** *- įkurti lauko treniruoklių ir poilsio erdvės zoną siekiant bendruomenės veiklumo ir sveiko gyvenimo būdo. Gautos lėšos - 3500.00 eur. Projektas skirtas vaikams ir jaunimui, Kruopių miestelio bendruomenei.*
2. **„Sveikatos taku – 3“.** (2016 m.). ***Tikslas*** *- išsaugoti ir gerinti vaikų ir jaunimo sveikatą ugdymo įstaigoje, įtraukiant į sveikatinimo veiklas visą mokyklos bendruomenę. Gautos lėšos - 600.00 eur. Projektas skirtas vaikams ir jaunimui, Kruopių miestelio bendruomenei.*

3. **„Sveikatos taku – 2“.** (2015 m.). ***Tikslas*** *- saugoti ir stiprinti vaikų ir jaunimo sveikatą, formuojant jų sveikos gyvensenos įgūdžius, didinant jų informuotumą, ugdant vertybes, formuojančias ne tik asmens, bet ir visos visuomenės sveikos gyvensenos pamatus.Gautos lėšos - 450.00 eur. Projektas skirtas vaikams ir jaunimui, Kruopių miestelio bendruomenei.*

4. **„Sveikatos taku“.** (2013 m.). ***Tikslas*** *- išsaugoti ir gerinti vaikų ir jaunimo sveikatą ugdymo įstaigoje, įtraukiant į sveikatinimo veiklą visą mokyklos bendruomenę. Supažindinti dalyvius su aktyviais laisvalaikio praleidimo būdais, sveikos mitybos pagrindais, skleisti sveikatos priežiūros stiprinimo žinias. Gautos lėšos - 579.24 eur. Projektas skirtas vaikams ir jaunimui, Kruopių miestelio bendruomenei.*

5. **„Sveikata – tai fizinė, dvasinė ir socialinė gerovė“.** (2012 m.). ***Tikslas*** *- saugoti ir stiprinti vaikų ir jaunimo sveikatą, formuojant jų sveikos gyvensenos įgūdžius, didinant jų informuotumą, ugdant vertybes, formuojančias ne tik asmens, bet ir visos visuomenės sveikos gyvensenos pamatus.Gautos lėšos - 289.62 eur. Projektas skirtas vaikams ir jaunimui, Kruopių miestelio bendruomenei.*

6. **„Sveikatos aplinkos gerinimas“.** (2012 m.). ***Tikslas*** *– kurti saugią, sveiką, judėjimą skatinančią aplinką, ugdyti vaikų sveikos gyvensenos įgūdžius. Gautos lėšos - 289.62 eur. Projektas skirtas vaikams ir jaunimui, Kruopių miestelio bendruomenei.*

Įgyvendinant projektus vyko įvairios sveikatinimo veiklos:

* *Sportiniai renginiai:* šaškių, smiginio, kvadrato, štangos spaudimo, badmintono, sportinės estafetės, sportinis rytmetis, „Mažųjų sportinė olimpiada“, „Futboliukas“, „Aktyvios pertaukos“, „Sveikatingumo diena“, Orientacinės varžybos prie Kruopių miestelio tvenkinio, „Žygis dviračiais“, vasaros dienos stovykla „Sveikatos taku“, krepšinio, stalo teniso varžybos ir kt.
* *Sveikatos stiprinimo užsiėmimai, viktorinos:* Europos sveikos mitybos dienai vyko konkursas „Sveikos mitybos piramidė”, mokytojų ir tėvelių sveikatingumo savaitgalis Anykščiuose, Vilniuje, VšĮ Nacionalinės regionų plėtros agentūros psichologės V. Servutienės paskaitos mokytojams ir tėveliams, kasmet dalyvaujama akcijoje „Tūkstantis gervelių“, 7-12 klasių mokiniai kūrė motyvacinį laišką „Rūkai – save žudai“.
* *Parengta ir publikuota stendinė medžiaga, skirta Pasaulio sveikatos dienų paminėjimui:* Pasaulinei tuberkuliozės dienai, Pasaulinei sveikatos dienai, Tarptautinei triukšmo dienai, Pasaulinei regėjimo dienai, Pasaulinei maisto dienai, Tarptautinei nerūkimo dienai, Pasaulinei AIDS dienai.
* *Fotografijų parodos – ekspozicijos*: „Sveikas žmogus – laimingas žmogus“, „Sveika gamta – sveikas aš“.
* *Prevenciniai renginiai:* „Savaitės be patyčių“ renginiai, Akmenės rajono policijos komisariato specialistų paskaitos apie rūkymo ir alkoholizmo žalą.

 Kruopių pagrindinės mokyklos pasirengimo vykdyti sveikatos stiprinimo veiklą SSGG analizė:

|  |  |
| --- | --- |
| **STIPRYBĖS** | **SILPNYBĖS** |
| * Į ugdymo procesą integruojamos įvairios sveikatos temos: fizinio aktyvumo skatinimas; sveika mityba; tabako, alkoholio ir kitų narkotikų vartojimo prevencija; nelaimingų atsitikimų, traumų, smurto prevencija; lytiškumo ugdymo ir rengimo šeimai aspektai; psichikos sveikata, mokymosi aplinkos veiksniai.
* Mokykloje veikia Vaiko gerovės komisija, padedanti spręsti įvairias problemas, tame tarpe ir susijusias su mokinių sveikata.
* Remiantis vidaus įsivertinimo duomenimis, mokykloje geras mikroklimatas, šilti ir draugiški bendruomenės narių tarpusavio santykiai. Dėl sąlyginai nedidelio bendruomenės narių skaičiaus yra galimybė operatyviai reaguoti sprendžiant konfliktines situacijas ir optimaliai atliepti kiekvieno bendruomenės nario poreikius ir lūkesčius.
* Skatinamas mokinių fizinis aktyvumas rengiant ir dalyvaujant įvairiuose sporto renginiuose, ekskursijose, vedamos pamokos netradicinėje aplinkoje (mokyklos kiemelyje, parke ir kt.), veikia sporto būreliai.
* Mokykloje minimos įvairios įsimintinos kalendorinės dienos (Judumo savaitė, tarptautinė nerūkymo diena, tarptautinė psichikos sveikatos diena ir kt.).
* Renovuotas mokyklos pastatas ir stadionas, įrengta lauko treniruoklių aikštelė, aptverta mokyklos teritorija.
 | * Mokinių ir jų tėvų atsainus požiūris į sveikatos priežiūrą.
* Dalies mokinių nenoras aktyviau leisti laisvą laiką, dažnai renkamasi prisėsti prie išmaniųjų įrenginių.
* Nors ir žinoma, bet vengiama laikytis sveikos mitybos taisyklių.
 |
| **GALIMYBĖS** | **GRĖSMĖS** |
| * Toliau tęsti jau vykdomas sveikatinimo veiklas.
* Visos mokyklos bendruomenės įtraukimas į sveikatos stiprinimo veiklas.
* Aktyviau bendradarbiauti su kitomis rajono švietimo įstaigomis ir sveikata besirūpinančiomis įstaigomis.
* Sveikatos ugdymo ir stiprinimo veiklos internetinėje erdvėje sklaida.
 | * Išteklių stoka.
* Šeimose neskatinama sveika gyvensena.
* Mokinių tėvų noro bendradarbiauti stoka.
* Mokinių ir mokytojų iniciatyvos stoka.
* Be sėkmingos ir produktyvios bendruomenės

narių partnerystės įstaiga nepasieks bendrų tikslų. |

 **III SKYRIUS**

 **SVEIKATOS STIPRINIMO PROGRAMOS TIKSLAS, PRIORITETAI**

 **TIKSLAS** – visų mokyklos bendruomenės narių ir socialinių partnerių pastangomis kurti ir puoselėti sveikatą stiprinančios mokyklos idėjomis grįstą kultūrą, užtikrinančią sveikesnę bendruomenės gyvenseną.

**PRIORITETAS** - visų bendruomenės narių įtraukimas į sveikatinimo veiklos planavimą, įgyvendinimą, vertinimą

**IV SKYRIUS**

**SVEIKATOS STIPRINIMO PROGRAMOS UŽDAVINIAI, PRIEMONĖS, LAUKIAMI**

**REZULTATAI**

**UŽDAVINIAI**

* Užtikrinti sveikatos stiprinimo veiklos procesų valdymą ir vertinimą įstaigoje.
* Palaikyti jaukų ir draugišką mokyklos bendruomenės mikroklimatą, kurti sveikatai palankią mokymosi aplinką.
* Plėtoti ir stiprinti fiziškai ir psichologiškai saugią ir sveiką ugdymo aplinką, skatinant fizinį aktyvumą ir taikant tradicinius ir netradicinius ugdymo būdus bei priemones.
* Efektyviai naudoti turimus mokyklos žmogiškuosius ir materialiuosius išteklius sveikatos stiprinimui ir ugdymui.
* Ugdyti sveikatai palankias įstaigos bendruomenės kompetencijas.
* Kaupti, sisteminti, analizuoti žinias ir patirtį bendruomenės sveikatos stiprinimo klausimais, skleisti jas įstaigos bendruomenėje ir už jos ribų.

**PRIEMONĖS**

* Veikla su mokiniais (pamokos, renginiai, viktorinos, protų mūšiai, konkursai, klasės valandėlės).
* Mokytojų ir kitų specialistų veikla – sveikatos stiprinimo darbo grupės, vaiko gerovės komisijos, susirinkimai.
* Administracijos veikla – sveikatos stiprinimo darbo grupės, vaiko gerovės komisijos siūlymų priėmimas ir pagalba vykdant programą.

**LAUKIAMI REZULTATAI**

* Visų bendruomenės narių elgesys keisis sveikatos saugojimui ir stiprinimui palankia linkme.
* Siekdami sukurti sveikatai palankią aplinką, mokyklos bendruomenės nariai daugiau bendraus ir bendradarbiaus.
* Pagerės mokyklos bendruomenės narių savijauta ir sveikata.

**1-a veiklos sritis: SVEIKATOS STIPRINIMO VEIKLOS VALDYMO STRUKTŪRA, POLITIKA IR KOKYBĖS GARANTAVIMAS.**

***UŽDAVINYS.*** *Užtikrinti sveikatos stiprinimo veiklos procesų valdymą ir vertinimą įstaigoje.*

|  |  |  |  |
| --- | --- | --- | --- |
| **Rodiklis** | **Priemonė** | **Data** | **Atsakingi asmenys** |
| ***1.1. Sveikatos stiprinimo mokykloje organizavimo grupės sudarymas*** | Akmenės rajono Kruopių pagrindinės mokyklos direktoriaus 2019 m. spalio 28 d. įsakymu V-122 sudaryta sveikatos stiprinimo darbo grupė.  | 2019-10-28 | Direktorius |
| Parengti sveikatos priežiūros veiklos planą ir įtraukti į metinį įstaigos veiklos planą.  | 2020-2024  | Sveikatos stiprinimo veiklą mokykloje organizuojanti darbo grupė  |
| Numatoma paskirti sveikatos saugojimo ir stiprinimo darbo grupės koordinatorių, paskirstantį grupės nariams atsakomybę už atskiras veiklos sritis. | 2019 m . gruodis | Direktorė  |
| Sveikatos stiprinimo darbo grupės narių atsakomybės pasiskirstymas už atskiras veiklos sritis. | Kasmet  | Koordinatorius |
| Į sveikatos stiprinimo veiklos planavimą įtraukti neformaliojo švietimo vadovus. | 2020-2024 | Koordinatorius |
| Mokyklos bendruomenės informavimas apie sveikatą stiprinančią Mokyklą, sudarant sąlygas išsakyti savo nuomonę apie sveikatą stiprinančią veiklą (mokyklos tarybos, tėvų susirinkimų, mokinių tarybos, mokytojų tarybos posėdžių metu). | Du kartus per metus  | Koordinatorius |
| Planuoti sveikatos stiprinimo priemones metinės veiklos planuose.  | 2020-2024 m. gruodis | Sveikatos stiprinimo veiklą mokykloje organizuojanti darbo grupė. Metodinės grupės, bibliotekininkas, VGK. |
| Sveikatos stiprinimą įtraukti į įstaigos 2021–2024 m. strateginį veiklos planą. | 2020 m. | Sveikatos stiprinimo veiklą mokykloje organizuojanti darbo grupė. |
| Sveikatos stiprinimas įtrauktas į trumpalaikį ugdomosios veiklos planavimą ikimokyklinio ugdymo skyriaus grupėse. | 2020-2024 m. | Ikimokyklinio ugd. Skyriaus pedagogai |
| Sveikatos stiprinimo programa suderinta su Vaiko gerovės komisijos veikla. | 2020-2024 m. | VGK |
| Sveikatos priežiūros specialisto veiklos planą įtraukti į sveikatos stiprinimo veiklą. | 2020-2024 m. | Visuomenės sveikatos priežiūros specialistas  |
| Kaupti ir sisteminti informaciją apie vaikų sveikatą. | 2020-2024 m. |
| Reguliariai supažindinti personalą su vaikų sveikatos problemomis, rizikos veiksniais, profilaktinėmis priemonėmis, jas aptarti.  | 2020-2024Spalis-Lapkritis |
| ***1.2. Sveikatos stiprinimo procesų ir rezultatų vertinimas*** | Rengti sveikatos stiprinimo darbo grupės susirinkimus veiklų organizavimo aptarimui ir tobulinimui. | 2020-2024 m. Kas du mėnesius | Koordinatorius |
| Organizuojant sveikatą stiprinančią veiklą įtraukti visus bendruomenės narius, dalintis idėjomis, kurti praktinius sprendimus (tėvams ir kitiems bendruomenės nariams bendradarbiaujant su klasių vadovais, mokytojais, sveikatą stiprinančios veiklos grupės nariais, administracijos atstovais). | 2020-2024 m.Visus metus | Koordinatorius |
| Visuomenės sveikatos specialisto dalyvavimas įgyvendinant sveikatos stiprinimo ir saugojimo programą (mokyklos bendruomenės informavimas apie vaikų sveikatos problemas, informacijos pateikimas apie rizikos veiksnius, profilaktines priemones, sergamumo rodiklių pateikimas).  | 2020-2024 m.Pagal sveikatos specialisto planą | Visuomenės sveikatos priežiūros specialistė |
| Sveikatos stiprinimo procesų ir rezultatų vertinimas palaipsniui bus integruojamas į mokyklos įsivertinimo procesus, naudojant IQES online Lietuva siūlomus instrumentus. Informacija bus viešinama <https://kruopiai.akmene.lm.lt/vidaus-isivertinimas/> | 2020-2024 m.Kartą per metus | Sveikatos stiprinimo veiklą mokykloje organizuojanti darbo grupė. |
| Vertinimo išvados panaudojamos rengiant kitų metų mokyklos veiklos programą. | 2020-2024 m. | Sveikatos stiprinimo veiklą mokykloje organizuojanti darbo grupė. |
| ***Laukiamas rezultatas.*** *Mokykloje sukurta ir veikia sveikatos stiprinimo ir ugdymo veiklos sistema. Koordinuojančios grupės pasitarimai vyksta reguliariai. Sveikatos stiprinimo ir ugdymo uždaviniai įtraukti į mokyklos strateginį planą, ugdymo planą, metinį veiklos planą, metodinių grupių planus. Informacija apie sveikatos ugdymą pateikiama mokyklos bendruomenei: posėdžiuose, susirinkimuose, stenduose, svetainėje. Kasmet atliekama veiklos analizė ir vertinimas. Vertinime dalyvauja dauguma bendruomenės narių.* |

**2-a veiklos sritis: PSICHOSOCIALINĖ APLINKA**

***UŽDAVINYS****. Palaikyti jaukų ir draugišką mokyklos bendruomenės mikroklimatą, kurti sveikatai palankią mokymosi aplinką.*

|  |  |  |  |
| --- | --- | --- | --- |
| **Rodiklis** | **Priemonė** | **Data** | **Atsakingi asmenys** |
| ***2. 1. Priemonės, numatančios mokyklos bendruomenės narių gerų tarpusavio santykių kūrimą ir puoselėjimą.*** | Klasių valandėlių/veiklų užsiėmimų metu formuojamas, draugiškumas, tolerancija, bendruomeniškumas, gebėjimas planuoti savo laiką, sprendžiamos drausmės, bendravimo problemos. Klasės valandėlių metu įgyvendinama socialinio ir emocinio ugdymo programa LIONS QUEST ,,Paauglystės kryžkelės” (V – VIII klasėms). | 2020-2024 m.2 kartus per mėn. | Klasių vadovai |
| Organizuoti bendruomeniškumą skatinančią veiklą: mokyklos puošimas, renginių, išvykų organizavimas ir kt., įtraukiant ir spec. poreikių mokinius, mokinių tėvus. Visa bendruomenė siūlo idėjas. (mokiniai, jų tėvai, mokytojai). Įgyvendinant dalyvauja kiek įmanoma daugiau bendruomenės narių (pvz. gamina dekoracijas, veda arba dalyvauja renginyje ir t.t.). | 2020-2024 m. | Mokytojai, mokinių taryba, klasių vadovai,grupių pedagogai |
| Seminarai streso valdymo, konfliktų sprendimo ir pan. temomis pedagogams. PPT specialistų konsultacijos apie spec. poreikių asmenų ugdymo naujoves ir kt. | 2020-2024 m. | VGK |
| Analizuoti elgesio taisyklių pažeidimus, patyčių, žalingų įpročių ir kitų pažeidimų atvejus. Teikti konsultacijas pedagogams, mokiniams, tėvams švietimo pagalbos klausimais. Pastebėjus patyčių atvejį laikomasi mokyklos reagavimo į patyčias plano ir reaguojama nedelsiant. | Kartą per mėnesį arba pagal poreikį | VGK, mokytojai, kiti specialistai |
| Vykdyti mokinių/ugdytinių sergamumo stebėseną ir analizę. | 2020-2024 m. | Visuomenės sveikatos priežiūros specialistė |
| Organizuoti bendrus mokinių, tėvų, mokytojų sveikatinimo renginius („Gausi mūsų šeimynėlė“, „Sveikatos ir sporto diena“, kasmetinė mokyklos bendruomenės narių sporto šventė.) | 2020-2024 m.Pagal renginių planą | Sveikatos stiprinimo darbo grupė, mokytojai |
| Renginiai skirti tarptautinei tolerancijos dienai. | 2020-2024 m.Lapkričio 16 d. | Klasių/grupių vadovai |
| Renginiai skirti akcijai „Savaitė be patyčių“. | 2020-2024 m.Kovo mėnuo | Klasių/grupių vadovai |
| Tyrimas ,,Mokyklos mikroklimatas“. Priemonių, gerinančių bendruomenės mikroklimatą numatymas. | 2020-2024 m.Kasmet | Sveikatos stiprinimo darbo grupė |
| Kasmet mokytojų ir mokyklos taryboje aptarti ikimokyklinio ugdymo skyriaus, 1, 5 klasių mokinių adaptacijos procesus. | 2020-2024 m. | Klasių vadovai,Koordinatorius |
| ***2. 2. Sudarytos galimybės dalyvauti programos vykdyme visiems bendruomenės nariams.*** | Ieškoti naujų būdų ir metodų palankiai mokyklos bendruomenės psichosocialinei aplinkai kurti (tarpusavio bendravimas, bendradarbiavimas, bendravimas su mokinių šeimų nariais). | 2020-2024 m. | Sveikatos stiprinimo darbo grupė |
| Anketinių apklausų, susirinkimų ir individualių pokalbių metu išsiaiškinti tėvų poreikius ir sveikatos ugdymo lūkesčius. | Du kartus per metus |
| ***2. 3. Numatytos emocinės, fizinės, seksualinės prievartos ir vandalizmo mažinimo priemonės*** | Planuoti ir įgyvendinti prevencines priemones ir renginius.  | 2020-2024 m. | Vaiko gerovės komisijaPedagogai |
| Organizuoti paskaitas ir seminarus mokytojams dirbantiems su specialiųjųugdymosi poreikių turinčiais ir socialinę atskirtį patiriančiais mokiniais. | 2020-2024 m. Pagal poreikį | Sveikatos stiprinimo darbo grupė |
| Padėti spręsti mokiniams kylančius sunkumus (saugumo užtikrinimas, socialinė adaptacija). Asmeninės konsultacijos mokiniams ir jų tėveliams. | 2020-2024 m.Visus metus | Socialinispedagogas,visuomenėssveikatospriežiūrosspecialistas |
| ***Laukiamas rezultatas.*** *Bus tenkinami realūs tėvų ir vaikų galimybes atitinkantys poreikiai ir lūkesčiai, užtikrinantys savivertės augimą ir asmenybės kaip vertybės suvokimą. Mokykloje vyraus draugiški santykiai, geras mikroklimatas. Bendruomenės nariai vieningai sieks išsikeltų sveikatos stiprinimo tikslų.*  |

**3-a veiklos sritis: FIZINĖ APLINKA.**

***UŽDAVINYS.*** *Plėtoti ir stiprinti fiziškai ir psichologiškai saugią ir sveiką ugdymo aplinką, skatinant fizinį aktyvumą ir taikant tradicinius ir netradicinius ugdymo būdus bei priemones.*

|  |  |  |  |
| --- | --- | --- | --- |
| **Rodiklis** | **Priemonė** | **Data** | **Atsakingi asmenys** |
| ***3.1.Mokyklos teritorijos ir patalpų priežiūros užtikrinimas bei aplinkos sveikatinimas*** | Užtikrinti reikiamą patalpų priežiūrą (valymą, vėdinimą ir saugą), aprūpinti higienos priemonėmis. Užtikrinti įstaigos patalpų atitikimą HN reikalavimams. | 2020-2024 m. Kasdien | Ūkvedys |
| Įvertinti mokyklos aplinkos ir ugdymo proceso atitikimą bendriesiems saugos reikalavimams, pastabas teikti direktoriui. | 2020-2024 m. Du kartus per metus | Direktorius, Ūkvedys |
| Papildyti edukacines aplinkas šiuolaikiškomis, saugiomis ir estetiškomis ugdymo(si) priemonėmis ir žaislais. | 2020-2024 m. |
| Pagal galimybes atnaujinti mokyklos patalpas ir teritoriją, kurti jaukius poilsio kampelius, mokyklos erdves puošti mokinių ir mokytojų kūrybos darbais. Šaižų skambutį pakeisti malonesniu ausiai. | 2020-2024 m. |
| Dalyvauti respublikiniuose tarptautiniuose projektuose ir programose,siekiant pritraukti papildomų lėšų edukacinėms aplinkoms gerinti. | 2020-2024 m. | Direktorius |
| Rengti akcijas, talkas švarinant mokyklos ir miestelio aplinką. | 2020-2024 m. | Ūkvedys, Sveikatos stiprinimo veiklą mokykloje organizuojanti darbo grupė |
| ***3.2. Mokyklos bendruomenės narių fizinio aktyvumo skatinimas*** | Pagal galimybes dalyvauti savivaldybės fizinį aktyvumą skatinančiuose renginiuose. | 2020-2024 m. | Sveikatos stiprinimo veiklą mokykloje organizuojanti darbo grupė |
| Užtikrinti fizinį vaikų aktyvumą ir užimtumą netradicinėse kūno kultūros pamokose ir per pertraukas. | 2020-2024 m. | Kūno k. mokytojas |
| Mokiniams ir mokytojams organizuoti rytines mankštas. | 2020-2024 m.2 kartus per sav.  | Sveikatos stiprinimo veiklą mokykloje organizuojanti darbo grupė |
| Organizuoti sveikatingumo savaites, sveikatos dienas, judriąsias pertraukas, dviračių žygius. | 2020-2024 m.  | Sveikatos stiprinimo veiklą mokykloje organizuojanti darbo grupė |
| Sporto salės ir kamuolių, stalo teniso priemonių prieinamumas pertraukų metu, po pamokų. |
| Dalyvauti ES ir valstybės remiamose programose „Pienas vaikams“ ir „Vaisių vartojimo skatinimas mokyklose“. | 2020-2024 m.nuolat | Atsakingas asmuo |
| Rengti trumpalaikius projektus, paskaitas, diskusijas, pramogas sveikai mitybai populiarinti ir emociniam intelektui formuoti  | 2020-2024 m. | Sveikatos stiprinimo veiklą mokykloje organizuojanti darbo grupė |
| Organizuoti tradicinius ikimokyklinio ugdymo skyriaus sporto renginius:Žiemos sportinė pramoga „Besmegenių šalyje“,„Bėgs pėdutės takeliu į sveikatos šalį“,„Mažieji sveikuoliai“,„Dantukų šalyje“,„Sportas kiškiams pramoga – o vaikučiams sveikata“,sportinė pramoga „Aš ir mano šeima, sportuojame visada“. | 2020-2024 m. | Ikimokyklinio ugdymo skyriaus grupių pedagogai, sveikatos stiprinimo veiklą mokykloje organizuojanti darbo grupė |
| Užtikrinti ugdytinių ėjimą į lauką, aktyvią veiką lauke. | 2020-2024 m. | Grupių auklėtojos,sveikatos priežiūros specialistė. |
| ***3.3. Mitybos ir geriamojo vandens prieinamumo užtikrinimas*** | Užtikrinti, kad mokyklos valgykloje visuomet būtų geriamo vandens. Valgykloje, tualete būtų karštas vanduo iš čiaupo. | 2020-2024 m. Kasdien | Ūkvedys |
| Įvertinti ar atitinka reikalavimus mokinių valgiaraštis ir maitinimas, su paslaugos tiekėjais aptarti vaikų maitinimo rekomendacijas. Maitinimo organizavimo priežiūra, skatinant sveikos mitybos įgūdžius. | 2020-2024 m.Kartą per mėnesį | Visuomenės sveikatos priežiūros specialistė |
| Populiarinti sveiką mitybą vaikų ir suaugusiųjų tarpe. | 2020-2024 m. Visus metus | Sveikatos stiprinimo darbo grupė, pedagogai |
| Sveiko maisto savaitės renginiai: paskaitos, tiriamųjų darbų „Sveikesnis pasirinkimas“ konkursas, patiekalų mugės. | 2020-2024 m.Kasmet lapkričio mėn. | Sveikatos stiprinimo darbo grupė, pedagogai |
| ***Laukiamas rezultatas.*** *Toliau kuriama saugi ir aktyvumą skatinanti mokyklos aplinka. Daugiau bendruomenės narių įsitrauks į saugios ir sveikos gyvensenos veiklos organizavimą, aktyviau dalyvaus sveikatinimo renginiuose.* |

**4-a veiklos sritis. ŽMOGIŠKIEJI IR MATERIALIEJI IŠTEKLIAI.**

***UŽDAVINYS.*** *Efektyviai naudoti turimus mokyklos žmogiškuosius ir materialiuosius išteklius sveikatos stiprinimui ir ugdymui.*

|  |  |  |  |
| --- | --- | --- | --- |
| **Rodiklis** | **Priemonė** | **Data** | **Atsakingi asmenys** |
| ***4. 1. Mokytojų ir kitų ugdymo procese dalyvaujančių asmenų kvalifikacijos tobulinimo sveikatos stiprinimo ir sveikatos ugdymo klausimais organizavimas*** | Rinkti bei pasidalinti su mokyklos bendruomene informacija apie vykstančias konferencijas bei seminarus sveikatos ugdymo ir stiprinimo tema. | 2020-2024 m.Esant galimybei | Direktorė, koordinatorius |
| Privalomos sveikatos žinių ir įgūdžių programos vykdymas: pirmos pagalbos mokymas, higienos įgūdžių mokymas. | 2020-2024 m.Pagal mokymų planą | Direktorius, Ūkvedys |
| Grįžus iš seminarų, dalintis kvalifikacijos tobulinimo renginiuose sužinota informacija.  | 2020-2024 m.Esant galimybei | Pedagogai, nepedagoginiai darbuotojai |
| Skatinti dalyvauti kvalifikacijos tobulinimo renginiuose įtraukiant visus bendruomenės narius. | 2020-2024 m.  | Sveikatos stiprinimo veiklą mokykloje organizuojanti darbo grupė  |
| ***4.2.Bendruomenės narių pasitelkimas sveikatos ugdymui*** | Mokinių/ugdytinių tėvai kviečiami dalyvauti mokyklos/skyriaus sveikatinimo renginiuose, išvykose. | 2020-2024 m.Vieną ar du kartus per metus | Klasių vadovai |
| Tėvų susirinkimų metu pateikti tėvams informaciją apie sveikos gyvensenos principus, paskatinti juos savo pavyzdžiu įkvėpti vaikus. | 2020-2024 m.Kartą per metus | Visuomenės sveikatos priežiūros specialistė |
| Į klasių valandėles kviesti specialistus, papasakosiančius vaikams apie sveikatos stiprinimą, saugojimą, prevencines priemones. | Esant galimybei | Klasių vadovai |
| ***4. 3. Metodinės medžiagos ir kitų sveikatos ugdymui reikalingų priemonių įsigijimas***  | Kaupti ir sudaryti galimybes mokiniams naudotis metodine literatūra apie sveikatos stiprinimą ir išsaugojimą. | 2020-2024 m.Du kartus per metus | Visuomenės sveikatos priežiūros specialistė |
| Numatyti lėšas įsigyti naujos metodinės literatūros, priemonių mokinių ir bendruomenės narių sveikatos ugdymui. | 2020-2024 m.Kasmet IV ketv. | Administracija |
| ***4. 4. Mokyklos partnerių įtraukimas*** | Įgyvendinant sveikatingumo programą bendradarbiauti su:Akmenės rajono PPT;Akmenės rajono savivaldybės visuomenės sveikatos biuru;Akmenės r., Ventos Švč. Mergelės Marijos Nekalto Prasidėjimo parapijos vaikų dienos centru;Pirminės sveikatos priežiūros centrais;Akmenės rajono paramos šeimai centru;Akmenės rajono švietimo įstaigomis, priklausančiomis sveikatą stiprinančių mokyklų tinklui | 2020-2024 m.Nuolat | Direktorė, VGK, Sveikatos stiprinimo veiklą mokykloje organizuojanti darbo grupė |
| ***Laukiamas rezultatas.*** *Pedagogai nuosekliai ir sistemingai kels savo kvalifikaciją vaikų sveikatos saugojimo ir stiprinimo srityje. Į sveikatingumo ugdymą įsitrauks visa mokyklos bendruomenė. Racionaliai naudojami žmogiškieji ir materialieji ištekliai.* |

**5-a veiklos sritis. SVEIKATOS UGDYMAS.**

***UŽDAVINYS.*** *Ugdyti sveikatai palankias įstaigos bendruomenės kompetencijas.*

|  |  |  |  |
| --- | --- | --- | --- |
| **Rodiklis** | **Priemonė** | **Data** | **Atsakingi asmenys** |
| ***5. 1. Sveikatos ugdymas įtrauktas į dalykų ar ugdymo sričių teminius planus, pasirenkamųjų dalykų ir dalykų modulių programas*** | Įtraukti sveikatos ugdymą į ikimokyklinio, priešmokyklinio, pradinio ir pagrindinio ugdymo metinės veiklos planus, neformaliojo švietimo programas. | 2020-2024 m.Rugsėjis | Direktorė, metodinių grupių pirmininkai,grupių pedagogai |
| Į ilgalaikius ugdymo planus įtraukti įvairias sveikatinimo ugdymo temas (mitybos, judėjimo, žalingų įpročių, saugos, lytiškumo, psichinės sveikatos). | 2020-2024 m.Rugsėjis | Metodinių grupių pirmininkai,grupių pedagogai |
| Į ugdymo turinį integruojama:Ikimokykliniame ir priešmokykliniame ugdyme, plėtojant sveikatos ugdymo procesus naudotis „Gyvenimo įgūdžių ugdymo programa“;„Alkoholio, tabako ir kitų psichiką veikiančių medžiagų vartojimo prevencijos programa“;„Sveikatos ir lytiškumo ugdymo bei rengimo šeimai bendroji programa“; „Žmogaus saugos bendroji programa“. | 2020-2024 m.Rugsėjis | Metodinių grupių pirmininkai |
| Nuolat numatyti projektinę sveikatos stiprinimo veiklą, atsižvelgiant į laikmečio aktualijas, ugdytinių turimus gyvenimo įgūdžius, naujoves. | 2020-2024 m. |
| ***5. 2. Sveikatos ugdymas apima visą bendrąjį lavinimą*** | Dalyvauti Sveikatos mokymo ir ligų prevencijos centro, Akmenės rajono savivaldybės visuomenės sveikatos biuro, ULAC ar kitų įstaigų organizuojamuose renginiuose ir konkursuose. Jų veiklas integruoti į įvairių dalykų (biologijos, kūno kultūros, žmogaus saugos, pilietinio ugdymo, dailės) pamokas. | 2020-2024 m.Esant galimybei | Koordinatorius, mokytojai |
| Sveikatos ugdymas integruojamas į neformalųjį švietimą, klasių valandėles, išvykas, renginius ir kt. | 2020-2024 m. | Neformalaus švietimo pedagogai |
| ***5.3. Sveikatos ugdymas apima įvairias sveikatos temas: fizinis aktyvumas ir kūno kultūra; sveika mityba; tabako, alkoholio ir kitų psichiką veikiančių medžiagų vartojimo bei nelaimingų atsitikimų, traumų, streso, prievartos, patyčių prevencija; rengimas šeimai ir lytiškumo ugdymas; užkrečiamųjų ligų prevencija; vartojimo kultūros ugdymas*** | Rengti paskaitas - praktinius užsiėmimus sveikos mitybos, fizinio aktyvumo, pirmosios pagalbos, žalingų įpročių prevencijos, darbo-poilsio režimo, higienos įgūdžių ir kitomis temomis per klasių valandėles ar juos integruoti į įvairių dalykų pamokas. | 2020-2024 m. pagal metų, mėnesio planus. | Socialinis pedagogas, visuomenės sveikatos priežiūros specialistė, Sveikatos stiprinimo darbo grupėmokinių taryba,mokytojai |
| Renginiai Pasaulinei sveikos mitybos dienai.*Sveiko maisto savaitė:* paskaitos, praktiniai mokymai, tiriamųjų darbų konkursas, sveiko maisto mugės. |
| Tarptautinės nerūkymo dienos renginiai: akcijos, paskaitos - diskusijos „Tabakas ir sveikata“, „Alkoholis ir sveikata“, „Narkotinės ir psichotropinės medžiagos, vartojimo priežastys ir pasekmės“, „Ar reikalingi jaunam organizmui energiniai gėrimai?“. |
| *Judėjimo savaitė:* judriosios pertraukos, bėgimo akcijos, išvykos į profesionalų sportines varžybas ir kt. Mokyklos sveikatingumo ir sporto šventė. |
| *Sveikatos savaitė:* teminės tylos, jogos, judėjimo, maisto, asmens higienos dienos, protų mūšiai ir kt. |
| Rengti protų mūšius, viktorinas sveikatos, saugaus elgesio temomis. |
| Paskaitos brendimo fiziologijos ir higienos tema mergaitėms ir berniukams. |
| Pasaulinės AIDS dienos protų mūšis bendruomenei. |
| Pasaulinės rankų higienos dienos renginys „Švarios rankos“. |
| Vandens dienos renginiai. |
| Ikimokyklinio ugdymo skyriaus teminės savaitės ir minimos dienos:„Daržo ir sodo dovanos“; „Vitaminų puota“ ; Pasaulinė vandens diena;„Noriu augti sveikas“;„Švaros karalius – Muilas“;„Vandenėlis šaltas – veidelis baltas“; „Saugau save ir kitus“;„Sveiki dantukai“; „Sportas – sveikata“.  | 2020-2024 m. pagal programą | Ikimokyklinio ugdymo skyriaus grupių auklėtojos, darbo grupė, ugdytinių tėvai |
| ***5.4. Sveikatos ugdymo tęstinumas neformaliajame švietime*** | Prie renginių organizavimo prisijungia ir neformaliojo švietimo grupės. | 2020-2024 m. pagal metų, mėnesio planus. | Neformaliojo švietimo grupių vadovai |
| ***Laukiamas rezultatas.*** *Sveikatos ugdymas bus organizuojamas siekiant užtikrinti vaikų poreikių patenkinimą, atsižvelgiant į amžių ir individualius lūkesčius, bus orientuotas į gyvenimo įgūdžių formavimą, įtraukiant tėvus. Pamokų, renginių, išvykų, klasių valandėlių, paskaitų, akcijų metu mokiniai įgyja žinių, patarimų apie asmens higienos svarbą, ugdosi tarpusavio santykius, plečia žinias apie sveiką gyvenseną, formuoja neigiamą požiūrį į rūkymą, alkoholio ir narkotinių medžiagų vartojimą, daugiau mokinių įsijungia į aktyvią sportinę bei meninę veiklą. Daugiau galimybių į sveikatos ugdymą įtraukti tėvus, socialinius partnerius.* |

**6-a veiklos sritis. SVEIKATĄ STIPRINANČIOS MOKYKLOS VEIKLOS SKLAIDA IR TĘSTINUMO LAIDAVIMAS.**

***UŽDAVINYS.*** *Kaupti, sisteminti, analizuoti žinias ir patirtį bendruomenės sveikatos stiprinimo klausimais, skleisti jas įstaigos bendruomenėje ir už jos ribų.*

|  |  |  |  |
| --- | --- | --- | --- |
| **Rodiklis** | **Priemonė** | **Data** | **Atsakingi asmenys** |
| ***6. 1. Sveikatos stiprinimo veiklos patirties sklaida mokykloje*** | Skelbti informaciją apie sveikatą stiprinančias veiklas mokykloje bei sveikatai palankios gyvensenos rekomendacijas mokyklos fojė, naudojant vaizdinę medžiagą, demonstracijas, e-dienyne, stenduose, gaminant ir platinant lankstinukus. | 2020-2024 m. Nuolat | Koordinatorius, mokytojai |
| Sveikatos stiprinimo veiklą mokykloje organizuojanti darbo grupė metiniuose veiklos planuose numato patirties sklaidos ir tęstinumo priemones. | 2020-2024 m. Nuolat | Sveikatos stiprinimo darbo grupė |
| Veiklos ataskaitų pateikimas mokyklos tarybai/tėvų susirinkimų metu. | 2020-2024 m.Kartą metuose | Koordinatorius, klasių vadovai |
| Kaupti ir platinti sveikatos stiprinimo veiklos gerąją patirtį. | 2020-2024 m.Nuolat  | Koordinatorius, mokytojai, klasių vadovai |
| Mokinių, jų šeimos narių ir mokytojų kūrybinių darbų paroda sveikatinimo tema. | 2020-2024 m.Kartą metuose | Koordinatorius, klasių vadovai |
| Pranešti apie sveikatą stiprinančius renginius mokykloje asmeniškai. | 2020-2024 m.Pagal poreikį | Klasių vadovai |
| ***6. 2. Sveikatą stiprinančios mokyklos veiklos sklaida už mokyklos ribų*** | Paviešinti mokykloje vykstančius sveikatą stiprinančius renginius mokyklos internetiniame puslapyje, socialiniuose tinkluose, dalyvauti renginiuose, dalytis gerąja patirtimi.  | 2020-2024 m.Nuolat | IT specialistas, facebook grupės administratorė, koordinatorius, mokytojai |
| Bendrauti ir bendradarbiauti su kitomis sveikatą stiprinančiomis ugdymo įstaigomis. | 2020-2024 m.Nuolat | Direktorė, koordinatorius, sveikatos stiprinimo darbo grupės nariai, klasių vadovai, mokytojai |
| ***Laukiamas rezultatas:*** *Stiprės bendravimas ir bendradarbiavimas su rajono ir kitomis šalies įstaigomis, socialiniais partneriais. Didės mokytojų ir kitų bendruomenės narių sveikatą stiprinančios žinios. Pedagogai labiau domėsis naujovėmis, sistemingai dalyvaus ir skleis sveikatą stiprinančios mokyklos veiklos gerąją patirtį rajono ir šalies renginiuose.* |

**V SKYRIUS**

 **PROGRAMOS VERTINIMAS**

Programos įgyvendinimas bus vertinamas vadovaujantis metodinėmis rekomendacijomis „Sveikatos stiprinimo veiklos mokyklose vertinimo rodikliai ir jų taikymas“, Vilnius 2019.

Reguliariuose susirinkimuose bus pristatomos programos vykdymo ataskaitos. Kartą metuose organizuojamas kurios nors veiklos srities (iš 6) įsivertinimas. Vertinimą atliks Sveikatos stiprinimo veiklą mokykloje organizuojanti darbo grupė. Vertinimo rezultatai bus pateikiami mokyklos bendruomenės susirinkimuose, skelbiami interneto svetainėje.

**VI SKYRIUS**

**PROGRAMOS ĮGYVENDINIMO LĖŠŲ ŠALTINIAI**

Programai įgyvendinti bus panaudotos valstybės (mokinio krepšelio), savivaldybės biudžeto, rėmėjų lėšos, bei žmogiškieji ištekliai.

**VII SKYRIUS**

**BAIGIAMOSIOS NUOSTATOS**

Už programos koordinavimą ir vykdymą atsakinga Akmenės rajono Kruopių pagrindinės mokyklos direktoriaus 2019 m. spalio 28 d. įsakymu Nr. V-122 sudaryta sveikatos stiprinimo darbo grupė. Kasmetinis mokyklos renginių planas bus papildomas sveikatą stiprinančiais renginiais. Į šių veiklų planavimą ir organizavimą bus stengiamasi įtraukti kuo daugiau bendruomenės narių. Apie programos vykdymą bus atsiskaitoma mokyklos posėdžių ir susirinkimų metu, įstaigos internetinėje svetainėje. Atsižvelgiant į bendruomenės poreikius, programa gali būti koreguojama.